sagorsarker/bangla-wikipedia huggingface dataset:
এনএক্সটি টেকওভার: স্ট্যান্ড অ্যান্ড ডেলিভার

এনএক্সটি টেকওভার: স্ট্যান্ড অ্যান্ড ডেলিভার একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড এনএক্সটির জন্য প্রযোজনা করেছে, যা এনএক্সটি স্ট্যান্ড অ্যান্ড ডেলিভার কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ২০২১ সালের ৭ এবং ৮ই এপ্রিল তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে অনুষ্ঠিত হয়েছে; যা সালের ভেনজেন্স ডের পর এই মাঠে ডাব্লিউডাব্লিউইর প্রথম অনুষ্ঠান ছিল।
দুই দিনের এই আয়জনে প্রাক-প্রদর্শনে দুইটিসহ মূল অনুষ্ঠান মিলিয়ে সর্বমোট বারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের প্রথম দিনের সর্বশেষ ম্যাচে রাকেল গন্সালেস এনএক্সটি নারী চ্যাম্পিয়নশিপ ম্যাচে ইও শিরাইকে পরাজিত করেছে; অন্যদিকে, দ্বিতীয় দিনের সর্বশেষ ম্যাচে কাইল ও'রাইলি পিনফলের মাধ্যমে অ্যাডাম কোলকে পরাজিত করেছে। অন্যান্য শীর্ষস্থানীয় ম্যাচে, ওয়াল্টার এনএক্সটি যুক্তরাজ্য চ্যাম্পিয়নশিপের জন্য আয়োজিত একক ম্যাচে টমাসো চিয়াম্পাকে এবং এনএক্সটি চ্যাম্পিয়নশিপ ম্যাচে ক্যারিয়ন ক্রস ফিন ব্যালরকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল এনএক্সটি ব্র্যান্ডে নিযুক্ত ডাব্লিউডাব্লিউইয়ের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইয়ের সাপ্তাহিক টেলিভিশন অনুষ্ঠান "এনএক্সটিতে" প্রদর্শন করা হয়েছে।
এনএক্সটি স্ট্যান্ড অ্যান্ড ডেলিভার হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা ডাব্লিউডাব্লিউই তার উন্নয়নমূলক ব্র্যান্ড এনএক্সটির জন্য রেসলম্যানিয়া সপ্তাহে আয়োজন করে।
২০২১ সালের এই অনুষ্ঠানটি এনএক্সটি স্ট্যান্ড অ্যান্ড ডেলিভার কালানুক্রমিকের প্রথম অনুষ্ঠান ছিল, যা ৭ এবং ৮ই জানুয়ারি তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফর্মেন্স সেন্টারে অনুষ্ঠিত হয়েছে। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।
নেপাল ভেটেরিনারি অ্যাসোসিয়েশন

নেপাল ভেটেরিনারি অ্যাসোসিয়েশন ( এনভিএ ) ১৯৬৭ সালের জুনে প্রতিষ্ঠিত হয়েছিল এবং ১৯৬৯ সালের ফেব্রুয়ারি মাসে আইনগতভাবে নিবন্ধিত হয়েছিল। অ্যাসোসিয়েশনটি ১৯৯৮ সাল থেকে ওয়ার্ল্ড ভেটেরিনারি অ্যাসোসিয়েশন (ডাব্লুভিএ) এর সদস্য হিসাবে অনুমোদিত। এটা সেসব নেপালী পশু চিকিৎসকদের একটি সংস্থা যারা অন্তত, ভেটেরিনারি সায়েন্সে স্নাতক ডিগ্রী অর্জন করেছেন। বিদেশী পশুচিকিৎসক যারা নেপালে কাজ করতে চান এবং যারা নেপালে পশুচিকিৎসক হিসাবে নির্ধারিত বিধি ও বিধি মেনে নিবন্ধের জন্য যোগ্য, তাদের জন্যও অ্যাসোসিয়েশনটিতে বিধান রয়েছে। এখন অবধি ৪০ জন বিদেশী নাগরিকসহ প্রায় ৬৫৫ জন পশু চিকিৎসক অ্যাসোসিয়েশনটির সদস্য হিসাবে নিবন্ধিত হয়েছেন।
নেপাল ভেটেরিনারি অ্যাসোসিয়েশন কর্তৃপক্ষ ডক্টর শীতল কাজী শ্রেষ্ঠ এর নেতৃত্বে কাঠমান্ডুতে অনুষ্ঠিত তাদের দ্বাদশ জাতীয় সম্মেলনের মাধ্যমে ২০১৬ সালের ১লা জুন পর্যন্ত নতুন কমিটি নির্বাচন করেছিল। ডঃ শীতল কাজী শ্রেষ্ঠের নেতৃত্বে গঠিত ১৬ সদস্যের কমিটিতে সহ-সভাপতি হিসাবে ডঃ নির্মল কাটুওয়াল, সাধারণ সম্পাদক পদে ডাঃ রাজেন্দ্র প্রসাদ যাদব, সচিব পদে ডাঃ তপেন্দ্র প্রসাদ বোহারা, কোষাধ্যক্ষ পদে ডাঃ সুদীপ কেশব হুমাগাইন এবং ডাঃ নীনা অন্তর্ভুক্ত রয়েছে। প্রধান সম্পাদক হিসাবে রয়েছেন অমাত্য গোর্খালী। কেন্দ্রীয় সদস্যরা হলেন ডঃ সলোচনা শ্রেষ্ঠা, ডাঃ বিনোদ সানজেল, ডাঃ বিনোদ যাদব, ডাঃ সিকেশ মানন্ধর, ডাঃ সুরজ থাপা। বোর্ডের প্রতিনিধিত্বকারী আঞ্চলিক সমন্বয়কারী হলেন ডাঃ সঞ্জয় যাদব, ডাঃ সীতা রিজাল, ডাঃ কিশোর আচার্য, ডাঃ শঙ্কর পান্ডে এবং ডাঃ মদন সিং ধামি।
নেপাল ভেটেরিনারি অ্যাসোসিয়েশনে প্রাণি স্বাস্থ্য ও উৎপাদন, জনস্বাস্থ্য এবং প্রাকৃতিক সম্পদ পরিচালনায় বিস্তৃত দক্ষতাসম্পন্ন সদস্য রয়েছে, যারা এই ক্ষেত্রগুলোতে দক্ষ পরামর্শ পরিষেবা সরবরাহের জন্য সমিতিটি পুরোপুরি সক্ষম করে তুলেছে। অ্যাসোসিয়েশনটি সকল নেপালি পশুচিকিৎকদের কল্যাণে প্রতিশ্রুতিবদ্ধ। "নেপালি ভেট জার্নাল" এবং "ভেট চৌমাসিক" হলো এই অ্যাসোসিয়েশনের নিয়মিত প্রকাশনা।
দি স্টার-স্প্যাঙ্গল্ড ব্যানার

দি স্টার স্প্যাঙ্গল্ড ব্যানার (; ; ) হলো মার্কিন যুক্তরাষ্ট্রের জাতীয় সঙ্গীত। গানটির চরণসমূহ এসেছে ১৮১৪ সালের ১৪ সেপ্টেম্বরে ৩৫ বছর বয়সী এক মার্কিন আইনজীবী ও অপেশাদার কবি ফ্রান্সিস স্কট কী এর লেখা "Defense of Fort M'Henry" নামক এক ইংরেজি কাব্য থেকে। তিনি ১৮১২-এর সংগ্রামের বাল্টিমোরের যুদ্ধে ম্যারিল্যান্ডের ফোর্ট ম্যাকহেনরি দুর্গে রাজকীয় নৌবাহিনীর ব্রিটিশ জাহাজ কর্তৃৃক বোমাবর্ষণকে প্রত্যক্ষ করে এই কাব্যটি রচনা করেন। যুদ্ধে মার্কিন বাহিনীর বিজয়ের পর ফোর্ট ম্যাকহেনরিতে ১৫টি তারকাখচিত ও ১৫টি ডোরাকাটা একটি সুবিশাল মার্কিন পতাকা উত্তোলন করা হয়, যা "স্টার স্প্যাঙ্গল্ড ব্যানার" নামে পরিচিত। ফ্রান্সিস স্কট কী এই পতাকাটির নাম থেকে কাব্যটির নাম রাখেন স্টার স্প্যাঙ্গল্ড ব্যানার, যা আজ মার্কিন যুক্তরাষ্ট্রের জাতীয় সঙ্গীত।
কবিতাটির সুর নেওয়া হয়েছিল জন স্ট্যাফোর্ড স্মিথ-এর লণ্ডনের একটি পুরুষের সামাজিক ক্লাব অ্যানাক্রেনোটিক সমাজ-এর জন্য লেখা একটি বিখ্যাত ব্রিটিশ গানের থেকে। "To Anacreon in Heaven" (or "The Anacreontic Song") গানটি ভিন্ন ভিন্ন লেখায় ইতোমধ্যেই আমেরিকায় জনপ্রিয় ছিল। পরবর্তীকালে এই সুরেই লেখা আরেকটি গান "দ্য স্টার স্প্যাঙ্গল্ড ব্যানার", শীঘ্রই একটি খ্যাতনামা মার্কিন দেশাত্মবোধক গান হয়ে ওঠে। ১৯টি সেমিটোনের রেঞ্জ থাকা গানটি গাওয়া খুব কঠিন ছিল বলে পরিচিত ছিল। কবিতাটিতে ৪টি স্তবক থাকলেও, সাধারণত শুধু প্রথমটিই গাওয়া হয়।
"দ্য স্টার স্প্যাঙ্গল্ড ব্যানার" কবিতাটি ১৮৮৯ খ্রিস্টাব্দে মার্কিন নৌবাহিনী দ্বারা, এবং ১৯১৬ খ্রিস্টাব্দে তদানীং মার্কিন রাষ্ট্রপতি উড্রো উইলসন দ্বারা সরকারী ব্যবহারের জন্য স্বীকৃতি দেওয়া হয়। এবং ১৯৩১ সালের ৩ মার্চে তৎকালীন মার্কিন রাষ্ট্রপতি হার্বার্ট হুভার কর্তৃক স্বাক্ষরিত একটি কংগ্রেসীয় অনুবন্ধের (46 Stat. 1508, codified at 36 U.S.C. § 301) সাহায্যে এটিকে জাতীয় সঙ্গীত বানানো হয়।
১৯৩১ সালের পূর্বে, অন্যান্য গানগুলি মার্কিন আমলাবর্গের স্তুতি হিসাবে ব্যবহৃত হত। ১৯ শতকের বেশিরভাগ দাপ্তরিক অনুষ্ঠানে জয় কলম্বিয়া গানটি প্রাগুক্ত উদ্দেশ্য সিদ্ধ করেছিল। "My Country, 'Tis of Thee" গানটিও দে ফাক্তো জাতীয় সঙ্গীত হিসাবে পরিবেশিত হত; এই গানটির সুর যুক্তরাজ্যের জাতীয় সঙ্গীত "গড সেইভ দ্য কুইন" এর সুরের মতন ছিল। ১৮১২-এর সংগ্রাম এবং তার পরবর্তী যুদ্ধের ফলস্বরূপ আরও অন্যান্য গান সর্বজনীন অনুষ্ঠানে জনপ্রিয়তার দিক দিয়ে প্রতিযোগিতায় আসে। যেগুলোর মধ্যে "America the Beautiful" গানটি ১৯৩১ সালের পূর্বাবধি মার্কিন যুক্তরাষ্ট্রের জাতীয় সঙ্গীতের প্রার্থী হিসাবে বিবেচিত হত।
এনএক্সটি নর্থ আমেরিকান চ্যাম্পিয়নশিপ

এনএক্সটি উত্তর আমেরিকান চ্যাম্পিয়নশিপ হলো পেশাদার কুস্তির একটি চ্যাম্পিয়নশিপ, যা মার্কিন সংস্থা ডাব্লিউডাব্লিউই দ্বারা তৈরি এবং প্রচারিত হয়। এটি ডাব্লিউডাব্লিউই আন্তঃমহাদেশীয় চ্যাম্পিয়নশিপ এবং ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপের পাশাপাশি ডাব্লিউডাব্লিউইতে বিদ্যমান তিনটি মাধ্যমিক চ্যাম্পিয়নশিপের মধ্যে একটি। এই চ্যাম্পিয়নশিপটি তাদের এনএক্সটি ব্র্যান্ডে রক্ষা করা হয়।
২০১৮ সালের ৭ই মার্চ তারিখে এনএক্সটির একটি পর্বে (২৮শে মার্চ তারিখে সম্প্রচারিত) এই চ্যাম্পিয়নশিপটি উদ্বোধন করা হয়, এই চ্যাম্পিয়নশিপট এনএক্সটির জন্য মাধ্যমিক চ্যাম্পিয়নশিপ হিসেবে প্রতিষ্ঠিত হয়, যা বর্তমানে ডাব্লিউডাব্লিউইর জন্য একটি উন্নয়নশীল মাধ্যম হিসেবে বিবেচনা করা হয়। এই চ্যাম্পিয়নশিপের উদ্বোধনী চ্যাম্পিয়ন ছিলেন এডাম কোল।
এই চ্যাম্পিয়নশিপটি ডাব্লিউডাব্লিউএফ নর্থ আমেরিকান চ্যাম্পিয়নশিপ হতে আলাদা, কেননা এই চ্যাম্পিয়নশিপটি উক্ত চ্যাম্পিয়নশিপের উত্তরাধিকারী হিসেবে পরিচিতি প্রদান করা হয়নি, যা ১৯৭৯–১৯৮০ সালে প্রতিদ্বন্দ্বিতা করা হয়েছিল।
বব্বিলি বীণা

বব্বিলি বীণা হল কর্নাটকী ধ্রুপদী সংগীতে ব্যবহৃত একটি বিশাল তন্তুবাদ্য। এই বীণার নামকরণ করা হয়েছিল, এটি যেখানে আবিষ্কার করা হয়েছিল সেই বব্বিলির নামানুসারে। ২০১১ সালে বাদ্যযন্ত্রটি ভারত সরকারের কাছ থেকে একটি ভৌগোলিক নির্দেশক চিহ্ন পেয়েছিল।
১৭ শতকে পেড্ডা রায়ডুর শাসনকালে বীণা তৈরির কাজ শুরু হয়েছিল। সেই সময়ে, ভারতে, বিশেষত দক্ষিণ ভারতে, বীণা বাদন প্রচলিত ছিল। বব্বিলি রাজ্যের শাসকগণ সংগীত পছন্দ করতেন এবং তাঁদের মধ্যে অনেকে বীণা বাজাতে শিখতেন। মনে করা হয় অন্ধ্রপ্রদেশ রাজ্যের বিজয়নগরম জেলার বব্বিলিতে বব্বিলি বীণার আবিষ্কার হয়েছিল। 
সরস্বতী বীণা বা একান্দ বীণা নামে পরিচিত বব্বিলি বীনা, উনিশ শতকের শেষেরদিকে অস্তিত্ব লাভ করেছিল, যখন বিজয়নগরমের একজন কারিগর মুসান্না চিনায়া বব্বিলির কারিগর এবং তাঁদের পৃষ্ঠপোষককে উন্নত মানের বীণা তৈরির আহ্বান জানিয়েছিলেন।
সংগীতের সমঝদার বব্বিলি সংস্থানমের ত্ৎকালীন জমিদার রাজা রাভু ভেঙ্কট কুমার কৃষ্ণ রঙ্গা রাও এই আহ্বানটি গ্রহণ করেছিলেন এবং বিশ্ব ব্রাহ্মণ সম্প্রদায়ের অন্তর্ভুক্ত সর্বসিদ্ধি আচান্নাকে অসাধারণ মানের একটি বীনা তৈরি করতে বলেছিলেন। সর্বসিদ্ধি আচান্না তাঁর ভাই সর্বসিদ্ধি আপ্পলা স্বামী মস্ত্রিকে সঙ্গে নিয়ে দুই মাসেরও কম সময়ের মধ্যে প্রথম বব্বিলি বীণা তৈরি করেছিলেন।
বব্বিলি রাজ্যে, সর্বসিদ্ধি সম্প্রদায়ের কারিগররা বীণা সরবরাহ করতেন। এই কারিগররা গোল্লাপল্লি থেকে এসেছিলেন। যে কারিগর সম্প্রদায় এই বাদ্যযন্ত্রটি তৈরি করেন তাঁরা "বব্বিলি বীণা সমপ্রদায়ম" (বব্বিলি বীণা সম্প্রদায়) নামে পরিচিত.
একটি বব্বিলি বীণা একক কাঠের টুকরো থেকে খোদাই করে তৈরি করা হয় এবং এই জন্য এর আর একটি নাম একান্দ বীণা।
ডোমানিকের যুদ্ধ

ডোমানিকের যুদ্ধ বা ডোমানিকের দ্বৈত যুদ্ধ ছিলো উসমানীয় ইতিহাসের তৃতীয় গুরুত্বপূর্ণ যুদ্ধ। এই যুদ্ধের ফলাফল পরবর্তীকালে উসমানীয় সাম্রাজ্য প্রতিষ্ঠার ক্ষেত্রে গুরুত্বপূর্ণ ভূমিকা পালন করে।
তরুণ নেতাদের বিশ্ব

তরুণ নেতাদের বিশ্ব , বা তরুণ নেতাদের বিশ্ব ফোরাম, জেনেভার সুইজারল্যান্ড থেকে পরিচালিত একটি অলাভজনক স্বাধীন সংস্থা। সংস্থাটি সুইস সরকার কর্তৃক নিয়ন্ত্রিত।
২০০৪ সালে বিশ্ব অর্থনৈতিক ফোরামের কালাচ স্কুয়াব এটাকে চালু করে। তরুণ নেতাদের বিশ্ব টুয়েলভ ওয়ার্ড অ্যান্ড ইন্ডাস্ট্রি বোর্ড দ্বারা নিয়ন্ত্রিত, জর্ডানের কুইন রানিয়া থেকে ইয়াহুর মারিয়া মায়ার এবং উইকিপিডিয়ার সহ-প্রতিষ্ঠাতা জিমি ওয়েলস এই বোর্ডের অন্তর্ভুক্ত, স্কুয়াব ডান ডাইভেডের দেওয়া $১ মিলিয়ন ডলার দিয়ে দলটি তৈরি করেন এবং ২০০৫ সালে উদ্বোধনী ক্লাসে ২৩৭ জন তরুণ নেতা ছিল। তরুণ নেতাদের বিশ্ব ২০০৭ সালে প্রতিষ্ঠিত নিউ চ্যাম্পিয়নের বার্ষিক সভায় এবং বিশ্ব অর্থনৈতিক ফোরামে গ্লোবাল গ্রোথ সংস্থা ও অন্যান্য প্রতিনিধিদের পাশাপাশি অংশ নেয়। যা অনানুষ্ঠানিকভাবে "সামার দাভোস" নামে পরিচিত।
"ব্যবসা সপ্তাহের ব্রুস নুসবাউম তরুণ নেতাদের বিশ্বকে "বিশ্বের সবচেয়ে এক্সক্লুসিভ বেসরকারী সামাজিক নেটওয়ার্ক" হিসাবে বর্ণনা করেন, যেখানে সংগঠনটি নিজেই নির্বাচিত নেতাদের "ভবিষ্যতের জন্য কণ্ঠস্বর এবং পরবর্তী প্রজন্মের আশা" উপস্থাপক হিসাবে বর্ণনা করে।
ম্যাগনেসিয়াম ফসফেট

ম্যাগনেসিয়াম ফসফেট হলো ম্যাগনেসিয়াম আয়ন এবং ফসফেট আয়ন দিয়ে তৈরি বিভিন্ন ধরনের লবণ। এই লবণগুলি বিভিন্ন রূপে এবং বিভিন্ন সোদক কেলাস হিসেবে পাওয়া যায়।
অনিয়তকার ম্যাগনেসিয়াম ফসফেটও রয়েছে বলে দাবি করা হয়।
ম্যাগনেসিয়াম ফসফেটগুলি মার্কিন যুক্তরাষ্ট্রের খাদ্য ও ওষুধ প্রশাসনের দ্বারা সাধারণভাবে নিরাপদ হিসাবে স্বীকৃত পদার্থের তালিকায় তালিকাবদ্ধ রয়েছে।
ধলাপাথর পর্দা

ধলাপাথর পর্দা ও বস্ত্র হল হস্তচালিত তাঁতে তৈরি পর্দা এবং কাপড়। অনন্য নকশার জন্য এই শিল্প ভৌগোলিক নির্দেশকের (জিআই) অধীনে ভারত সরকার দ্বারা নিবন্ধিত হয়েছে।
হস্তশিল্পটি খুরদা জেলার বোলগড়ের ধলাপাথর গ্রাম থেকে উদ্ভূত এবং এই গ্রামের নামেই শিল্পের নামটি হয়েছে। প্রাকৃতিক রঙের সুতোর সাহায্যে হাতে তৈরি স্পিনিং মেশিনে কাপড় তৈরি করে এটি সেলাই করা হয়। গণেশ পুজারী এটি আবিষ্কার করেছিলেন এবং উদয়ননাথ সাহু এটির নকশা করেছিলেন।
প্রায় এক শতাব্দী আগে, ওড়িশার বোলগড়ের ধলাপাথর গ্রামে রঙ্গনী নামে পরিচিত একটি সম্প্রদায় একটি বিশেষ বুনন কৌশলের মাধ্যমে সুন্দর পর্দা উৎপাদন করেছিল। পর্দার মন্দিরের নকশাগুলির একটি নান্দনিক চেহারা ছিল এবং সেগুলি খুব জনপ্রিয় হয়ে ওঠে, কারণ সেগুলি বাড়ির দরজাগুলিকে মন্দিরের রূপ দিত। ফলস্বরূপ তাঁতিরা ওড়িশার বিখ্যাত সমস্ত মন্দিরের নকশা পর্দায় ফুটিয়ে তোলা শুরু করেছিলেন, এগুলির মধ্যে ছিল জগন্নাথ মন্দির, কোনার্ক মন্দির, লিঙ্গরাজ মন্দির ইত্যাদি।
শাড়ি, গামছা তৈরি করা ধলাপাথর গ্রামের প্রতিটি বাড়ির একটি ঐতিহ্যবাহী পেশা। পরিবারের সমস্ত সদস্যরা এই কাজে যুক্ত থাকেন।
চিত্রগুলি একটি লেখচিত্র অনুসারে একটি স্ক্রিনে আঁকা হয়। দীর্ঘস্থায়ী রঙের জন্য আম, জাম ইত্যাদির ছাল থেকে প্রাকৃতিক রঙ সংগ্রহ করে, সেটি ব্যবহার করে কাপড়গুলি রঙিন করা হয়। কোনও স্ক্রিনের মানক দৈর্ঘ্য নেওয়া হয় মোটামুটি ৬'× ৪'। কখনও কখনও একটি স্ক্রিন তৈরি করতে এক মাসেরও বেশি সময় লেগে যায়।
১৯৩০ সালে পর্দা কাপড়ের ব্যবসা শীর্ষস্থানে ছিল। সেই সময় প্রতি টুকরো কাপড়ের বিক্রয় মূল্য ছিল ১৫০ থেকে ২৫০ ভারতীয় টাকা। বিভিন্ন উৎসব, অনুষ্ঠানের সময়, এটি প্রথম পছন্দের উপকরণ ছিল। এক সময়ে রাজধানী দিল্লি সহ ভারতের বহু অংশে এই পর্দা পৌঁছে গিয়েছিল।
জনাথন ম্যাকলাফলিন

জনাথন পিটার ম্যাকলাফলিন (; জন্ম: ৯ সেপ্টেম্বর ১৯৮৭; জন ম্যাকলাফলিন নামে সুপরিচিত) হলেন একজন স্কটিশ পেশাদার ফুটবল খেলোয়াড়। তিনি বর্তমানে স্কটল্যান্ডের পেশাদার ফুটবল লিগের শীর্ষ স্তর স্কটিশ প্রিমিয়ারশিপের ক্লাব র‍েঞ্জার্স এবং স্কটল্যান্ড জাতীয় দলের হয়ে একজন গোলরক্ষক হিসেবে খেলেন।
২০০৬–০৭ মৌসুমে, স্কটিশ ক্লাব হ্যারোগেট রেলওয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন। অতঃপর ২০০৭–০৮ মৌসুমে তিনি হ্যারোগেট টাউনে যোগদান করেছেন। হ্যারোগেট টাউনে ১ মৌসুম অতিবাহিত করার পর ইংরেজ ক্লাব ব্র্যাডফোর্ড সিটির সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১৩৭ ম্যাচে অংশগ্রহণ করেছেন। পরবর্তীকালে, তিনি বার্টন আলবিয়ন, হার্ট অফ মিডলোদিয়ান এবং সান্ডারল্যান্ডের হয়ে খেলেছেন। ২০২০–২১ মৌসুমে, তিনি সান্ডারল্যান্ড হতে স্কটিশ ক্লাব র‍েঞ্জার্সে যোগদান করেছেন।
২০১৮ সালে, ম্যাকলাফলিন স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি ২টি ম্যাচে অংশগ্রহণ করেছেন।
ব্যক্তিগতভাবে, ম্যাকলাফলিন বেশ কিছু পুরস্কার জয়লাভ করেছেন, যার মধ্যে ২০১৫–১৬ মৌসুমে লিগ ওয়ান-এর মৌসুম সেরা দলের স্থান পাওয়া অন্যতম। দলগতভাবে, ম্যাকলাফলিন এপর্যন্ত ২টি শিরোপা জয়লাভ করেছেন, যার মধ্যে ১টি বার্টন আলবিয়নের হয়ে এবং ১টি র‍েঞ্জার্সের হয়ে জয়লাভ করেছেন।
জনাথন পিটার ম্যাকলাফলিন ১৯৮৭ সালের ৯ই সেপ্টেম্বর তারিখে স্কটল্যান্ডের এডিনবরায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৮ সালের ৩রা জুন তারিখে, মাত্র ৩০ বছর ৮ মাস ২৫ দিন বয়সে, ম্যাকলাফলিন মেক্সিকোর বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। উক্ত ম্যাচের দ্বিতীয়ার্ধে গোলরক্ষক স্কট বাইনের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ১ নম্বর জার্সি পরিধান করে একজন গোলরক্ষক হিসেবে খেলেছেন। ম্যাচটিতে স্কটল্যান্ড ১–০ গোলের ব্যবধানে পরাজিত হয়েছিল। স্কটল্যান্ডের হয়ে অভিষেকের বছরে ম্যাকলাফলিন মাত্র ১টি ম্যাচে অংশগ্রহণ করেছেন। জাতীয় দলের হয়ে অভিষেকের মাত্র ১৩ মিনিটে, স্কটল্যান্ডের জার্সি গায়ে প্রথম গোলটি হজম করেন।
সামসুল হক (কবি)

সামসুল হক () ( ১৬ ডিসেম্বর, ১৯৩৬ - ১৪ মার্চ,১৯৯৭ ) অবিভক্ত বাংলায় মার্কসীয় দর্শনে বিশ্বাসী বাঙালি কবি ও লেখক।  
কবি সামসুল হকের জন্ম অবিভক্ত বাংলার অধুনা পশ্চিমবঙ্গের দক্ষিণ চব্বিশ পরগনা জেলার রায়দিঘি থানার চাঁদপাশা গ্রামে। পিতা আবদুল কাদের গাজী, মাতা সফুরা বেগম। পড়াশোনা গ্রামের স্কুলে। ১৯৫৪ খ্রিস্টাব্দে সীতারাম শিক্ষা নিকেতন স্কুল থেকে স্কুল ফাইনাল পাশ করেন। এরপর কলকাতার আশুতোষ কলেজ থেকে আই.এ ও বাংলায় স্পেশাল অনার্স নিয়ে স্নাতক হন ১৯৫৮  খ্রিস্টাব্দে। ১৯৬৫ খ্রিস্টাব্দে বি.টি পাশ করে শিক্ষকতা পেশা বেছে নেন। কাকদ্বীপ উচ্চ মাধ্যমিক বিদ্যালয়ে আজীবন শিক্ষকতা করেন। 
ছাত্রাবস্থাতেই সামসুল হকের লেখালেখিতে উৎসাহ ছিল। শিক্ষকতার সাথে ব্যস্ত থেকেছেন  সম্পাদনার কাজেও। তার পছন্দের কবি ছিলেন বীরেন্দ্র চট্টোপাধ্যায়। মানবেন্দ্রনাথ রায়ের অনুগামী হিসাবে  মার্কসীয় দর্শনে বিশ্বাসী ছিলেন। সামাজিক অবক্ষয় ও যুগের পরিবর্তনের ধারাগুলি তার কবিতায় ঘুরে-ফিরে এসেছে তার কবিতায় ও লেখায়। সুগত চৌধুরী ছদ্মনাম ব্যবহার করতেন প্রথমদিকে। তার বেশ কিছু কবিতা ফরাসি, জার্মান ও ইংরাজী ভাষাতেও অনূদিত হয়েছে।তার রচিত গ্রন্থগুলির মধ্যে উল্লেখযোগ্যগ্রন্থগুলি হল -
তার সম্পাদিত কবিতা সংকলন হল -
তার সম্পাদিত পত্রিকা-
আমাজন ইলাস্টিক কম্পিউট ক্লাউড

অ্যামাজন ইলাস্টিক কম্পিউট ক্লাউড (ইসি 2) অ্যামাজন ডটকমের ক্লাউড-কম্পিউটিং প্ল্যাটফর্ম, আমাজন ওয়েব সার্ভিসেস (এডাব্লুএস)-এর একটি অংশ, যেখানে ব্যবহারকারীরা ভার্চুয়াল মেশিনগুলি ভাড়া নিতে পারে যার উপর তাদের নিজস্ব কম্পিউটার অ্যাপ্লিকেশন চালাতে পারে।
অ্যামাজন ২৫শে আগস্ট, ২০০৬ এ ইসি2 এর একটি সীমাবদ্ধ পাবলিক বিটা পরীক্ষার ঘোষণা করে, প্রথম আসা, প্রথম পরিবেশন ভিত্তিতে অ্যাক্সেসের অফার করে ।
২০০৬ সালের আগস্টে এটি চালু হওয়ার পরে, ইসি 2 পরিষেবাটি লিনাক্স এবং পরে সান মাইক্রোসিস্টেম্‌স -এর ওপেন সোলারিস এবং সোলারিস এক্সপ্রেস সম্প্রদায় সংস্করণ সরবরাহ করে।
অক্টোবর ২০০৮ এ এটি উইন্ডোজ সার্ভার ২০০৩ এবং উইন্ডোজ সার্ভার ২০০৮ অপারেটিং সিস্টেমগুলিকে উপলভ্য অপারেটিং সিস্টেমের তালিকায় যুক্ত করেছে।
২০১১ এর মার্চ মাসে নেটবিএসডি আমাজন মেশিন ইমেজ(AMI) উপলব্ধ হয় ।
একটি ইসি২ ইন্সট্যান্সের ধ্রুব আইপি ঠিকানা। যখন একটি ইসি২ ইন্সট্যান্স বন্ধ অবস্থায় থাকে তখন তার পাবলিক আইপি ঠিকানা লুপ্ত হয় কিন্তু ইলাস্টিক  আইপি ঠিকানা বজায় থাকে।
ব্রহ্মপুরের পাট্টা শাড়ি

ব্রহ্মপুরের পাট্টা শাড়িটি ভারত সরকারের ভৌগোলিক নির্দেশক (জিআই) পণ্য (নিবন্ধকরণ এবং সুরক্ষা) আইন অনুসারে নিবন্ধিত (আবেদন নং ২২০) হয়েছে। "শাড়ি" ব্যবহার করেন মহিলারা এবং "জোড়া" ব্যবহার করেন পুরুষেরা। এই বিখ্যাত রেশমের কাজের জন্য ব্রহ্মপুরকে ভারতের রেশম শহর নামেও ডাকা হয়।
ব্রহ্মপুরী রেশম শাড়িটি সাধারণ ওড়িশী শৈলীর বুনন ও কুম্ভ (মন্দির) নকশার কারণে অনন্য, বিশেষত ফোড়া মন্দিরের ধরনের নকশা। পাড়ের জরি কাজের নকশা অন্যান্য ধরনের শাড়ির থেকে পৃথক। বুনন কৌশলটি প্রায় ২০০ বছর আগে উদ্ভূত হয়েছিল বলে জানা যায়। বহুকাল পূর্বে এই সূক্ষ্ম বোনা শাড়িগুলি গোপালপুর বন্দরের মাধ্যমে দক্ষিণ-পূর্ব এশিয়া এবং অন্যান্য দেশে রপ্তানি হত বলে জানা যায়। শাড়িগুলিতে পুরীর জগন্নাথ মন্দিরের জগন্নাথ, বলভদ্র এবং সুভদ্রার মূর্তির নকশা শোভিত থাকে।
অধিকাংশ ব্রহ্মপুরী বস্ত্র সমবায় সমিতি এবং বয়নিকার মাধ্যমে বিক্রি হয়। ব্রহ্মপুর শহরে তিনটি তাঁত সমবায় সমিতি রয়েছে। তারা বার্ষিক ১.৫০ কোটি থেকে ২ কোটি টাকার পণ্য বিক্রি করে। বিপণনের জন্য তাদের নিজস্ব ওয়েবসাইট রয়েছে এবং কিছু শীর্ষস্থানীয় অনলাইন কেনাকাটা সাইটগুলি থেকে এই বস্ত্রের জন্য অনলাইন কেনাকাটা করা যাচ্ছে।
স্কট ম্যাককেনা

স্কট ফ্রেজার ম্যাককেনা (; জন্ম: ১২ নভেম্বর ১৯৯৬; স্কট ম্যাককেনা নামে সুপরিচিত) হলেন একজন স্কটিশ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের দ্বিতীয় স্তর ইএফএল চ্যাম্পিয়নশিপের ক্লাব নটিংহ্যাম ফরেস্ট এবং স্কটল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।
২০০৮–০৯ মৌসুমে, স্কটিশ ফুটবল ক্লাব আবেরডিনের যুব পর্যায়ের হয়ে খেলার মাধ্যমে ম্যাককেনা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, আবেরডিনের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৫–১৬ মৌসুমে তিনি ধারে এয়ার ইউনাইটেডে যোগদান করেছেন। এয়ার ইউনাইটেডে মাত্র ১ মৌসুম অতিবাহিত করার পর ধারে অ্যালোয়া অ্যাথলেটিকে যোগদান করেছেন, যেখানে তিনি ৪ ম্যাচে অংশগ্রহণ করেছেন। পরবর্তীকালে, তিনি পুনরায় এয়ার ইউনাইটেডে ধারে ১ মৌসুম খেলার পর আবেরডিনে ফিরে আসেন, যেখানে তিনি প্রায় ৪ মৌসুম অতিবাহিত করেছেন। ২০২০–২১ মৌসুমে, তিনি আবেরডিন হতে ইংরেজ ক্লাব নটিংহ্যাম ফরেস্টে যোগদান করেছেন।
২০১৩ সালে, ম্যাককেনা স্কটল্যান্ড অনূর্ধ্ব-১৯ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। তিনি ২০১৮ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ১৫-এর অধিক ম্যাচে অংশগ্রহণ করেছেন।
স্কট ফ্রেজার ম্যাককেনা ১৯৯৬ সালের ১২ই নভেম্বর তারিখে স্কটল্যান্ডের কিরিমুইরে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি শৈশব থেকেই সেল্টিকের ভক্ত ছিলেন।
ম্যাককেনা স্কটল্যান্ড অনূর্ধ্ব-১৯ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১৩ সালের ১২ই অক্টোবর তারিখে তিনি বেলারুশ অনূর্ধ্ব-১৯ দলের বিরুদ্ধে ম্যাচে স্কটল্যান্ড অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ৪ বছরে ১৯ ম্যাচে অংশগ্রহণ করেছেন।
২০১৮ সালের ২৩শে মার্চ তারিখে, মাত্র ২১ বছর ৪ মাস ১১ দিন বয়সে, বাম পায়ে ফুটবল খেলায় পারদর্শী ম্যাককেনা কোস্টা রিকার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৬ নম্বর জার্সি পরিধান করে একজন কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটি স্কটল্যান্ড ১–০ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে ম্যাককেনা সর্বমোট ৮ ম্যাচে অংশগ্রহণ করেছেন।
ম্যাগনেসিয়াম ব্রোমাইড

ম্যাগনেসিয়াম ব্রোমাইড একটি অজৈব যৌগ যার রাসায়নিক সংকেত MgBr। এটি ম্যাগনেসিয়াম ধাতু এবং ব্রোমিনের রাসায়নিক বিক্রিয়া থেকে গঠিত একটি রাসায়নিক যৌগ। ম্যাগনেসিয়াম ব্রোমাইড লবণটি দেখতে সাদা রঙের এবং জলগ্রাহী। এটি প্রায়শই স্নায়ু রোগের চিকিৎসায় মৃদু ঘুমের ওষুধ হিসাবে এবং খিঁচুনি রোগের চিকিৎসায় ব্যবহৃত হয়। এটি জল দ্রবণীয় এবং অ্যালকোহলে কিছুটা দ্রবণীয়। এটি বিস্কোফাইট, কার্নালাইট প্রভৃতি কিছু খনিজে প্রাকৃতিকভাবে অল্প পরিমাণে পাওয়া যায়। এছাড়া সমুদ্রের জলে যেমন মৃত সাগর -এর জলেও খুব কম পরিমাণে ম্যাগনেসিয়াম ব্রোমাইড থাকে।
ম্যাগনেসিয়াম অক্সাইডের সাথে হাইড্রোব্রোমিক অ্যাসিডের বিক্রিয়া করে ম্যাগনেসিয়াম ব্রোমাইড সংশ্লেষিত করা হয়। বিক্রিয়ার পরে ম্যাগনেসিয়াম ব্রোমাইডকে কেলাসিত করা হয়। ম্যাগনেসিয়াম কার্বনেটের সঙ্গে হাইড্রোব্রমিক অ্যাসিডের বিক্রিয়া করলে ম্যাগনেসিয়াম ব্রোমাইড তৈরি হয়। পরে বাষ্পীভবনের সাহায্যে এই মিশ্রণ থেকে কঠিন ম্যাগনেসিয়াম ব্রোমাইড পাওয়া যায়।
ওষুধ শিল্পে অনেক বিক্রিয়ায় অনুঘটক হিসাবে ম্যাগনেসিয়াম ব্রোমাইড ব্যবহৃত হয়। যেমন ডাইহাইড্রোপিরিমিডিনোস সংশ্লেষণে এর ব্যবহার দেখা যায়। এটি প্রশান্তিদায়ক ওষুধ (ট্র্যানকুইলাইজার) হিসাবেও ব্যবহৃত হয়। ম্যাগনেসিয়াম ব্রোমাইড ইথাইল মূলকের সাথে যুক্ত হয়ে ধাতব জৈব যৌগ ইথাইল ম্যাগনেসিয়াম ব্রোমাইড তৈরি করতে পারে। এই ইথাইল ম্যাগনেসিয়াম ব্রোমাইড ধাতব জৈব যৌগটি ট্রাইগ্লিসারল বিশ্লেষণের জন্য ব্যবহৃত হয়। সোদক ম্যাগনেসিয়াম ব্রোমাইড অগ্নি নিরোধক পদার্থ হিসাবে ব্যবহার করা হয়। দেখা গিয়েছে প্রতি লিটারে ০.১২৫ মোল মাত্রার ম্যাগনেসিয়াম ব্রোমাইডের দ্রবণ তুলো উপাদানে মেশালে সেটির অগ্নি নিরোধক ক্ষমতা তৈরি হয়।
আমাইন্দকরাই

আমাইন্দকরাই, বা আমিঞ্জিকরাই, দক্ষিণ ভারতের তামিলনাড়ু রাজ্যের চেন্নাই জেলার একটি অতি প্রাচীন অঞ্চল৷ ৪৮ নং জাতীয় সড়কের অংশ ইভিআর পেরিয়ার সালাই এই লোকালয়ে ওপর দিয়ে দীর্ঘায়িত৷ ১৯৪৬ খ্রিস্টাব্দে আমাইন্দকরাই মাদ্রাজ জেলার অন্তর্ভুক্ত হয় এবং ১৯৫০ ও ১৯৭০ খ্রিস্টাব্দে এখান থেকে অরুমবক্কম ও আন্নানগর লোকালয়দুটি পৃৃৃথক করা হয়৷ আমাইন্দকরই হয়ে পূর্ব থেকে পশ্চিমে বিস্তৃত নেলসন মানিকম রোড চেন্নাইয়ের অর্থনৈতিক গুরুত্বপূর্ণ সড়ক৷
কুবম নদী দ্বারা বাহিত হয়ে পলি দ্বারা বঙ্গোপসাগরে তৈরী হয় ব-দ্বীপ৷ তামিল ভাষায় আমাইন্দকরাই অর্থ নবগঠিত তটভূমি তথা ব-দ্বীপ বা নদীদ্বীপ৷ ব্রিটিশ কালে এই আমাইন্দকরাই-ই আমাঞ্জিকরাইতে পরিণত হয়৷
আবার আরেকটি মত অনুসারে আমাইন্দ শব্দটি এসেছে "অমঞ্জুতল" থেকে যার অর্থ 'মুক্ত সম্প্রদায় পরিষেবা'৷ সম্ভবত নদীর ঘাতে পরিষেবা থেকে ছিন্ন হয়ে স্থানীয়রা প্রয়োজনীয় পরিষেবাগুলি বিনামূল্যে পেয়েছিলেন, যেখানে করাই অর্থ তীর৷
আমাইন্দকরাইয়ের নিকটবর্তী রেলস্টেশন হলো নুঙ্গমবক্কম রেলওয়ে স্টেশন৷
আমাইন্দকরাইয়ের উত্তর দিকে সেনাইনগর, উত্তর-পূর্ব দিকে কীলবক্কম, পূর্ব দিকে শেঠপট্টু, দক্ষিণ দিকে নুঙ্গমবক্কম, দক্ষিণ-পশ্চিম দিকে শূলাইমেড়ু, পশ্চিম দিকে অরুমবক্কম ও উত্তর-পশ্চিম দিকে রয়েছে আন্নানগর৷
কাইপাড় চাল

কাইপাড় ক্ষেত্রগুলি হল ভারতের কেরল রাজ্যের উত্তরাঞ্চলীয় জেলাগুলিতে লবণপ্রবণ প্রাকৃতিক জৈব ধান চাষের ক্ষেত। ধান চাষের ঐতিহ্যবাহী কাইপাড় ব্যবস্থা হল একীভূত জৈব কৃষিকাজ পদ্ধতি, যেখানে উপকূলীয় জৈব পদার্থ সমৃদ্ধ ঈষৎলোনা জলাভূমিতে ধান চাষ এবং মৎস্য চাষ একসাথে হয়। এটি ভৌগোলিক নির্দেশক (জিআই) নিবন্ধনে অন্তর্ভুক্ত করা হয়েছে যা বৌদ্ধিক সম্পত্তি সরকারের অংশ।
এজোম রাইস বিশেষত এই পরিবেশের জন্য বিকাশ করা হয়েছে।
❖ কেরালায় অনন্য বাস্তুতন্ত্রের সাথে প্রায় ২১৭ জলাভূমি রয়েছে।
❖ কাইপাড় চাষের আনুমানিক এলাকা প্রায় ৪১০০ হেক্টর।
❖ কেরালায় চাল উৎপাদনের ৩৭% আসে নিম্নভূমি বাস্তুতন্ত্র থেকে।
❖ ধানক্ষেত্রগুলি কেরালার পরিবেশ এবং বাস্তুতন্ত্রগত ব্যবস্থার একটি গুরুত্বপূর্ণ অঙ্গ। এগুলি বন্যার জলের জন্য প্রাকৃতিক নিকাশী পথ সরবরাহ করে।
❖ অপরিহার্য পুষ্টি উপাদানের কারণে কাইপাড় ধানের তুষ থেকে ৪০% বেশি দাম পাওয়া যায়।
লবণাক্ত জলে ধান চাষের এক পদ্ধতি, কাইপাড়কে শ্রমিকের ঘাটতি এবং অন্যান্য কারণে কৃষকরা প্রায় পরিত্যাগ করেছিলেন। কিন্তু এই ধানের বিরাট চাহিদার জন্য এই চাষ পদ্ধতি পুনরুজ্জীবিত হতে চলেছে।
২০১৪ সালে কাইপাড় চাল ভৌগোলিক নির্দেশকক চিহ্ন অর্জন করেছিল।
এজোম, চেরুক্কুন্নু, পাতুভাম, চেরুথাজম এবং রামন্থালী পঞ্চায়েতে কাইপাড় চাষ করা হয়।
কাসারাদোদ জেলার, পিলিকোডের আঞ্চলিক কৃষি গবেষণা কেন্দ্র কর্তৃক জমা দেওয়া, "যান্ত্রিক চাষ, ধান সংরক্ষণ এবং জীব বৈচিত্রের মাধ্যমে জৈব জলাভূমিতে কাইপাড়ের বিকাশ" শিরোনামের একটি প্রকল্প, সরকারের প্রশাসনিক অনুমোদন পেয়েছে।
এই প্রকল্পের উদ্দেশ্য ছিল উত্তর কেরালার জলাভূমির ব্যাপক বিকাশের জন্য একটি গবেষণা ও উন্নয়ন কেন্দ্র প্রতিষ্ঠা করা, মালবার কাইপাড় ফারমার্স সোসাইটির (এমকেএফএস) জিআই-চিহ্নযুক্ত "কাইপাড় ধান" এর উৎপাদন ও বিপণনের উন্নতি, কাইপাড় জলাশয়ের যান্ত্রিকীকরণ, এমকেএফএসের পৃষ্ঠপোষকতায় মহিলা, এসসি / এসটি কৃষক এবং শ্রমিকদের ক্ষমতায়ন।
স্কট ম্যাকটমিনে

স্কট ফ্রান্সিস ম্যাকটমিনে (; জন্ম: ৮ ডিসেম্বর ১৯৯৬; স্কট ম্যাকটমিনে নামে সুপরিচিত) হলেন একজন স্কটিশ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং স্কটল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।
২০০২–০৩ মৌসুমে, ইংরেজ ফুটবল ক্লাব ম্যানচেস্টার ইউনাইটেডের যুব পর্যায়ের হয়ে খেলার মাধ্যমে ম্যাকটমিনে ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, ম্যানচেস্টার ইউনাইটেডের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।
২০১৮ সালে, ম্যাকটমিনে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ১৫-এর অধিক ম্যাচে অংশগ্রহণ করেছেন।
স্কট ফ্রান্সিস ম্যাকটমিনে ১৯৯৬ সালের ৮ই ডিসেম্বর তারিখে ইংল্যান্ডের ল্যাংকাস্টারে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৮ সালের ২৩শে মার্চ তারিখে, ২১ বছর ৩ মাস ১৫ দিন বয়সে, ডান পায়ে ফুটবল খেলায় পারদর্শী ম্যাকটমিনে কোস্টা রিকার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে উক্ত ম্যাচের ৫৮তম মিনিটে মধ্যমাঠের খেলোয়াড় স্টুয়ার্ট আর্মস্ট্রংয়ের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ৭ নম্বর জার্সি পরিধান করে একজন কেন্দ্রীয় মধ্যমাঠের খেলোয়াড় হিসেবে খেলেছেন। ম্যাচটিতে স্কটল্যান্ড ১–০ গোলের ব্যবধানে পরাজিত হয়েছিল। স্কটল্যান্ডের হয়ে অভিষেকের বছরে ম্যাকটমিনে সর্বমোট ৫ ম্যাচে অংশগ্রহণ করেছেন।
কীলবক্কম

কীলবক্কম বা কীলপাউক দক্ষিণ ভারতের তামিলনাড়ু রাজ্যের চেন্নাই জেলার একটি অর্ধ-আবাসিক অঞ্চল৷ চেন্নাই শহরের কেন্দ্রস্থল থেকে এই লোকালয়ের দূরত্ব প্রায় ৬ কিলোমিটার, তথা ইভিআর পেরিয়ার সালাই বা পুন্তমল্লী মহাসড়কের পশ্চিম দিকে অবস্থিত। এখানে রয়েছে কীলবক্কম সরকারি চিকিৎসা মহাবিদ্যালয়৷
ভারতের স্বাধীনতা লাভের পূর্বে ব্রিটিশদের জন্য এটি ছিলো একটি সেনানিবাস৷ বর্তমানে কোরীয় জনসংখ্যার জন্য এটি "ছোট কোরিয়া" নামেও পরিচিত৷
লোকালয়ে ছিলো একটি ঐতিহাসিক জল পরিশোধন প্ল্যান্ট৷ এর পশ্চিমে রয়েছে বহুবছর পুরাতন 'ইন্সটিটিউট অব মেন্টাল হেলথ', দ্বিতীয় এলিজাবেথ এটি দর্শনে আসেন৷
কীলবক্কমের আশেপাশের রয়েছে শেঠপট্টু, কেল্লীস, এগমোর, অয়নাবরম, আন্নানগর, শূলাইমেড়ু এবং পুরসাইবক্কম৷
কীলবক্কমের নিকটবর্তী রেল স্টেশনটি হলো চেতপট রেলওয়ে স্টেশন৷ চেন্নাই মেট্রোর সবুজ লাইনের কীলবক্কম মেডিকাল কলেজ ও পচাইয়াপ্পান কলেজ মেট্রো স্টেশন নিকটবর্তী৷ চেন্নাই আন্তর্জাতিক বিমানবন্দর এখান থেকে ১৮ কিলোমিটার দূরে অবস্থিত৷
বুচ এবং ফেম

বুচ এবং ফেম পদটি লেসবিয়ান সংস্কৃতিতে পুরুষালী (বুচ) এবং মেয়েলী (ফেম) পরিচয় ও এর সাথে সম্পর্কিত বৈশিষ্ট্য, আচরণ, ব্যবহার , স্ব-উপলব্ধি ইত্যাদি বোঝাতে ব্যবহৃত হয়। পদটি বিংশ শতাব্দীতে লেসবিয়ান সম্প্রদায়গুলিতে উদ্ভূত হয়েছিল। বুচ-ফেম সংস্কৃতি লেসবিয়ান দ্বৈত সমষ্টির একমাত্র রূপ নয়, কারণ বুচ-বুচ এবং ফেম-ফেম সম্পর্কেও  অনেক মহিলারা রয়েছেন ৷
কিছু লেসবিয়ান নারীবাদীরা যুক্তি দেখিয়েছেন যে বুচ  ফেম হল বিপরীতকামী সম্পর্কের একটি প্রতিরূপ, অন্য ভাষ্যকারদের যুক্তি এই যে  বিপরীতকামী সম্পর্কের সাথে মিল থাকলেও বুচ-ফেম একই সাথে এটিকে প্রশ্ন করে। 
জুডিথ বাটলার এবং অ্যান ফ্যাস্টো-স্টার্লিংয়ের মতো পণ্ডিতরা বলেন যে বুচ এবং ফেম "ঐতিহ্যবাহী" লিঙ্গ ভূমিকা গ্রহণ করার চেষ্টা নয়। পরিবর্তে তারা যুক্তি দেন যে লিঙ্গ প্রয়োজনীয় "প্রাকৃতিক" বা জৈবিকের পরিবর্তে সামাজিক এবং ঐতিহাসিকভাবে নির্মিত হয়েছে ৷ ফেম লেসবিয়ান ঐতিহাসিক জোয়ান নেসলে যুক্তি দেখান যে ফেম এবং বুচকে নিজস্ব পরিচয়ে আলাদা লিঙ্গ হিসাবে দেখা যেতে পারে ৷
আইরিন ব্রো

আইরিন ব্রো ( : ১৯২৩- ১৯৯২) ছিলেন একজন আইরিশ ভাস্কর ও শিল্পী যিনি ভ্যালেন্টাইনের একটি জনপ্রিয় ভাস্কর্য তৈরির কৃতিত্বের দাবিদার।
তাঁর বাবা লিও একজন ভাস্কর ছিলেন এবং ডাবলিনের হ্যারল্ডস ক্রসের একটি প্রাঙ্গণে পারিবারিক ভাস্কর্য ব্যবসা চালাতেন। তাঁর ভাই ডেসমন্ডও একজন ভাস্কর ছিলেন। ব্রো ন্যাশনাল কলেজ অফ আর্ট অ্যান্ড ডিজাইনে পড়েছিলেন এবং ভাস্কর্য বিষয়ে অধ্যয়ন করে ১৯৫১ সালে স্নাতক ডিগ্রি অর্জন করেছিলেন।
তাঁর উল্লেখযোগ্য কাজের মধ্যে রয়েছে ডোনাগ ও'ম্যালি (১৯৬৮) এবং আর্ল্যান্ড উশারের (১৯৭৮) আবক্ষ ভাস্কর্য। তাঁর কাজগুলো তাঁর ভাই ও বাবার কাজের পাশাপাশি প্রদর্শিত হয়েছিল। বিশেষ করে ১৯৫৫ সালে হিউ লেন গ্যালারিতে আয়ারল্যান্ডের ভাস্কর ইনস্টিটিউটে আয়োজিত ""মে পাওয়ার"" প্রদর্শনীতে প্রদর্শিত হয়েছিল।
তিনি মালয়েশিয়ায় কিছুদিন সময় কাটিয়েছিলেন এবং সেখানে তিনি মালয়েশিয়ার প্রধানমন্ত্রী টুংকু আবদুল রহমানের আবক্ষ ভাস্কর্য তৈরি করেছিলেন। তিনি এই কাজটি ১৯৬৪ সালে নিউ ইয়র্ক ওয়ার্ল্ড ফেয়ারে প্রদর্শন করেছিলেন। ডাবলিনের চার্চ অফ দ্য ইম্যাকিউলেট কনসেপশনে তাঁর তৈরি সেন্ট ক্লেয়ারের একটি প্রতিমূর্তি রয়েছে।
ডাবলিনের হোয়াইটফ্রিয়ার স্ট্রিট কার্মেলাইট চার্চের মঠে তৈরি সেন্ট ভ্যালেন্টাইনের ভাস্কর্যটি সম্ভবত তাঁর সবচেয়ে বিখ্যাত কাজ।
কুঠামপল্লি ধুতি এবং সেট মুন্ডু

কুঠামপল্লি ধুতি এবং সেট মুন্ডু হল কেরালার কুঠামপল্লি অঞ্চলের তাঁতিদের দ্বারা উৎপাদিত ধুতি এবং সেট মুন্ডু ("মুন্ডুম নেরিয়াথুম" নামেও পরিচিত)। এই পোশাক পণ্যটি ভৌগোলিক নির্দেশকের সামগ্রী (নিবন্ধকরণ এবং সুরক্ষা) আইন, ১৯৯৯ এর ১৩ অনুচ্ছেদের (১) এর অধীনে, ২০১৫ সালের ১৩ই নভেম্বর থেকে নিবন্ধিত হয়েছে। কুঠামপল্লি হ্যান্ডলুম ক্লাস্টার চ্যারিটেবল সোসাইটি কনসোর্টিয়ামের একটি আবেদন অনুযায়ী নিবন্ধকরণটি নথিবদ্ধ করা হয়েছিল। 
কেরালার ত্রিশূর জেলার কুঠামপল্লি গ্রাম, কেরালার ঐতিহ্যবাহী পোশাকের তাঁত বুননের জন্য সুপরিচিত। কুঠামপল্লি ধুতি ও সেট মুন্ডুর প্রচলন হয়েছিল ১৮ শতকে। এগুলি সূক্ষ্ম সুতি এবং খাঁটি জরি দিয়ে বোনা হয়। তবে জরির প্রচুর দামের কারণে এর পরিবর্তে বর্তমানে প্রায়শই নকল জরি ব্যবহৃত হয়। মূল কাপড়টি সাধারণত হালকা ঘিয়া রঙের হয়, বা বিশুদ্ধ কোরা হয়।
ভৌগোলিক নির্দেশকের আওতায় আসা পণ্যগুলি হল যুগ্ম ধুতি (বা, যুগ্ম মুন্ডু বা যুগ্ম ভেস্তি বা কুঠামপল্লি ধুতি), সেট মুন্ডু (বা, মুন্ডুম নেরিয়াথুম) এবং নেরিয়াথু (বা, কাভানি)।
কুঠামপল্লি হল কেরল রাজ্যের ত্রিশূর জেলার থালাপিলি তালুকের তিরুভিলওয়ামালা গ্রামপঞ্চায়েতের একটি গ্রাম।
ঐতিহাসিকভাবে, কুঠামপল্লি অঞ্চল এই পোশাক পণ্যগুলির বুননের মূল কেন্দ্র ছিল। অষ্টাদশ শতাব্দীতে তৎকালীন কোচিন সাম্রাজ্যের শাসকরা কর্ণাটক থেকে তাঁতিদের নিয়ে এসেছিলেন। তাঁদের আসার পরে কুঠামপল্লি এই ঐতিহ্যের কেন্দ্রবিন্দুতে পরিণত হয়েছিল। তাঁরা কুঠামপল্লির স্থায়ী বাসিন্দা হয়ে গিয়েছিলেন এবং কেবল রাজপরিবারের সদস্যদের জন্য পোশাকের সামগ্রী তৈরি করতেন।
ন্যান্সি ডেভিডসন (শিল্পী)

ন্যান্সি ডেভিডসন একজন আমেরিকান শিল্পী যিনি নারীর রূপে অতি-নারীবাদী বৃহদাকার বিমূর্ত ভাস্কর্য তৈরির জন্য সবচেয়ে বেশি পরিচিত। তিনি ভাস্কর্যগুলোকে নিতম্ব ও স্তনের সাথে সাদৃশ্যপূর্ণ এবং তাদের আকৃতি ও বিন্যাসে কামোত্তেজক সাংস্কৃতিক স্বাক্ষর ফুটিয়ে তোলেন। তিনি নানাবিধ শিল্পকলা নিয়ে কাজ করলেও তাঁর অধিকাংশ কাজই ভাস্কর্যকেন্দ্রিক
ন্যান্সি ডেভিডসনর জন্ম ও বেড়ে ওঠা শিকাগোতে। তিনি ছোটবেলা থেকেই শিল্পকলার সাথে জড়িত ছিলেন। প্রথম দিকে তাঁর পিতা তাঁর কাজগুলো পর্যবেক্ষণ করতেন এবং পরে তিনি শিকাগোর জুনিয়র আর্ট ইনস্টিটিউটে যোগ দিয়েছিলেন। ১৯৬৫ সালে শিক্ষায় স্নাতক ডিগ্রি অর্জনের পরে এবং শিক্ষকতায় কর্মজীবন শুরু করার পরে তিনি শিকাগোর ইউনিভার্সিটি অফ ইলিনয় এবং শিকাগোর স্কুল অফ আর্ট ইনস্টিটিউট থেকে যথাক্রমে বিএফএ এবং এমএফএ ডিগ্রি অর্জন করেছিলেন। ১৯৭৫ সালে শিকাগোতে তিনি পেশাদার শিল্পজীবন শুরু করেছিলেন।
এছাড়াও তিনি ইয়াডো, ম্যাকডোয়েল এবং ডিজেরেসির কাছ থেকে শিল্পী-বাসভবন পেয়েছেন।
ম্যাগনেসিয়াম আয়োডাইড

ম্যাগনেসিয়াম আয়োডাইড একটি অজৈব যৌগ যার রাসায়নিক সংকেত MgI। এটি ম্যাগনেসিয়াম ধাতু এবং আয়োডিনের রাসায়নিক বিক্রিয়া থেকে গঠিত একটি আয়নিক লবণ।
ম্যাগনেসিয়াম আয়োডাইড অনেক ধরনের সোদক কেলাস MgI(HO) গঠন করতে পারে। ম্যাগনেসিয়াম আয়োডাইড জলে অত্যন্ত দ্রবণীয় হয়।
ম্যাগনেসিয়াম আয়োডাইডের অল্প কয়েকটি বাণিজ্যিক ব্যবহার রয়েছে। এটি জৈব সংশ্লেষণের জন্য যৌগ তৈরি করতে ব্যবহৃত হয়।
ম্যাগনেসিয়াম অক্সাইড, ম্যাগনেসিয়াম হাইড্রোক্সাইড অথবা ম্যাগনেসিয়াম কার্বনেটের সঙ্গে হাইড্রোআয়োডিক অ্যাসিডের বিক্রিয়া করে ম্যাগনেসিয়াম আয়োডাইড তৈরি করা যায়:
আরেকটি পদ্ধতিতে আয়োডিনের গুঁড়োকে ম্যাগনেসিয়াম ধাতুর সঙ্গে মেশালে এদের বিক্রিয়ায় ম্যাগনেসিয়াম আয়োডাইড তৈরি হয়। অনার্দ্র ম্যাগনেসিয়াম আয়োডাইড পেতে হলে বিক্রিয়াটিকে অনার্দ্র পরিবেশে পরিচালনা করতে হবে এক্ষেত্রে শুষ্ক ডাইইথাইল ইথার দ্রাবক হিসাবে ব্যবহার করা যেতে পারে। 
হাইড্রোজেনের উপস্থিতিতে উচ্চ তাপেও ম্যাগনেসিয়াম আয়োডাইড স্থিতিশীল থাকে। তবে সাধারণ তাপমাত্রায় বাতাসের উপস্থিতিতে এটি ভেঙ্গে গিয়ে আয়োডিন মৌলকে মুক্ত করে বাদামী বর্ণের হয়ে যায়। বায়ুর উপস্থিতিতে উত্তপ্ত করলে এটি পুরোপুরি ভেঙ্গে গিয়ে ম্যাগনেসিয়াম অক্সাইড গঠন করে।
বেলিস-হিলম্যান বিক্রিয়াতে ম্যাগনেসিয়াম আয়োডাইড ব্যবহার করলে (Z)-ভিনাইল যৌগ পাওয়া যায়।
মার্গারিট মিলওয়ার্ড

মার্গারিট মিলওয়ার্ড (১৮৭৩- ১৯৫৩) ছিলেন একজন ব্রিটিশ ভাস্কর ও নৃতত্ত্ববিদ। ভারতীয় গোষ্ঠীগুলোর নৃতাত্ত্বিক ধরনের উপর ভিত্তি করে আবক্ষ মূর্তি তৈরি এবং তার লেখা ""আর্টিস্ট ইন আননোন ইন্ডিয়া"" বইটির জন্য তিনি সবচেয়ে বেশি পরিচিতি পেয়েছিলেন।
মার্গারিট মিলওয়ার্ড ১৮৭৩ সালে ওরচেস্টারশায়ারের কিংস নর্টনে জন্মগ্রহণ করেছিলেন। শৈশবে তাঁর নাম ছিল রোজা মার্গারিট মিলওয়ার্ড। তাঁর বাবা চার্লস অ্যালার্টন এজ ছিলেন একজন স্থানীয় স্থাপত্যবিদ। তিনি বার্মিংহাম স্কুল অফ আর্ট এবং ব্রমসগ্রোভ স্কুল থেকে কাঠখোদাই, চিত্রকলা ও মডেলিং বিষয়ে পড়াশোনা করেছিলেন। তিনি ১৯০১ সালে ব্যবসায়ী ফিলিপ মিলওয়ার্ডকে বিয়ে করেছিলেন এবং স্বামীর কাজের সুবাদে তাঁদের উভয়কেই দক্ষিণ আমেরিকায় চলে যেতে হয়েছিল।
মিলওয়ার্ডের প্রথম ভারত সফরটি ছিল ১৯২৬ সালে, সেই সময়ে তিনি শান্তিনিকেতনে বাঙালি কবি ও সমাজ সংস্কারক রবীন্দ্রনাথ ঠাকুরের সাথে ছিলেন। ১৯২৯ সালে পুনরায় তিনি ভাস্কর্য শেখানোর জন্য শান্তিনিকেতনে ফিরে এসেছিলেন, সেই সময়ে তিনি অ্যানথ্রোপোলজিক্যাল সার্ভে অফ ইন্ডিয়ার প্রথম পরিচালক ও বাঙালি নৃবিজ্ঞানী বিরজাশঙ্কর গুহর সাথে দেখা করেছিলেন। মিলওয়ার্ড এই অভিজ্ঞতাগুলোকে তাঁর নৃতাত্ত্বিক অভিযানের অনুপ্রেরণা হিসাবে উল্লেখ করেছেন।
কুঠামপল্লি শাড়ি

কুঠামপল্লি শাড়ি হল কেরল রাজ্যের ত্রিশূর জেলার তিরুভিলওয়ামালা গ্রামীণ পঞ্চায়েতের কুঠামপল্লি গ্রামের তাঁতিদের দ্বারা ঐতিহ্যগতভাবে বোনা শাড়ি। এই কুঠামপল্লি শাড়ি এর পাড় দেখে আলাদা করে চিনতে পারা যায়।
কুঠামপল্লি হল কেরালার ত্রিশূর জেলায় অবস্থিত একটি ছোট গ্রাম। প্রধান কুঠামপল্লি শাড়িগুলি কাসাভু (জারি) দিয়ে ধূসর শৈলীতে নির্মিত। এই ঐতিহ্যবাহী পণ্যটি ৮০, ১০০ এর সূক্ষ্ম সুতির সুতো দিয়ে বোনা। এই শাড়িগুলি কুঠামপল্লি, তিরুভিলওয়ামালা, ইরাভাথোডি এবং কোন্দোজি অঞ্চলে তৈরি করা হয়। তামিলনাড়ু থেকে তাঁতিরা ১২০০-১৭০০ খ্রিস্টাব্দের মধ্যে এই অঞ্চলগুলিতে পাড়ি জমিয়েছিলেন এবং সেখানে এই শাড়িগুলি বুনন শুরু করেছিলেন।
১৯৭২ সালে, কুঠামপল্লি হ্যান্ডলুম ইন্ডাস্ট্রিয়াল কো-অপারেটিভ সোসাইটি ১০২ জন সদস্যকে নিয়ে নিবন্ধিত হয়েছিল। অনেক কর্ণাটকের মানুষ কুঠামপল্লিতে বাস করেন। তাঁদের বর্ণের উৎস বেঙ্গালুরু ও মহীশূরের দেবাঙ্গ চেট্টিয়ার। ২০১১ সালে সেপ্টেম্বরে, কুঠামপল্লি শাড়ি ভৌগোলিক নির্দেশক আইন (জিআই) এর মাধ্যমে 
স্বতন্ত্র মেধা সম্পদ অধিকার পেয়েছে।
কুঠামপল্লি শাড়িগুলির বুননের জন্য ব্যবহৃত উপকরণগুলি হল ৮০ এবং ১০০ এর সুতো এবং জরি, যেটি স্থানীয়ভাবে "কাসাভু" নামে পরিচিত।
ডোবি/জ্যাকার্ড ব্যবহার করে শাড়ির পাড়টি অতিরিক্ত জরির টানা দিয়ে নকশা বোনা হয়। শাড়ির ভেতরে বুটি নকশা বোনা হয়। জ্যাকার্ড ব্যবহার করে জরি দিয়ে শাড়ির আঁচল বোনা হয়। "স্ট্রিট সাইজিং" কৌশলে টানা সুতো প্রস্তুত করার মধ্যে শাড়ির বিশেষত্ব লুকিয়ে রয়েছে। বিন্যাস দেবার পরে টানা সুতোগুলি প্রায় গোলাকার এবং অভিন্ন আকারে পরিণত হয়, যাতে শাড়িতে কোনও প্রসারিত তন্তু ছাড়াই খুব পরিষ্কার পৃষ্ঠতল থাকে।
কাতিবক্কম

কাতিবক্কম দক্ষিণ ভারতের তামিলনাড়ু রাজ্যের চেন্নাই জেলার একটি পুরনিগম৷ পূর্বে এটি তিরুভেলুর জেলার দক্ষিণতর শহর হলেও ২০১১ খ্রিস্টাব্দের সেপ্টেম্বর মাসে এটি আনুষ্ঠানিকভাবে চেন্নাই জেলার অন্তর্ভুক্ত হয়৷ এখানে রয়েছে দক্ষিণ রেলের চেন্নাই শহরতলি রেলওয়ের অন্তর্গত কাতিবক্কম রেলওয়ে স্টেশন৷ নিকটবর্তী অঞ্চালগুলি হলো অতিপট্টু, এণ্ণুর, এছাড়া রয়েছে নেট্টুকুপ্পম, তালনকুপ্পম, সত্যবাণীমুত্তু, এর্নাবুরকুপ্পম, কাশীকোয়িলকুপ্পম, চিন্নাকুপ্পম, ভারতীয়ারনগর প্রভৃতি সমুদ্র সৈকত৷ নিকটবর্তী মেট্রো স্টেশন হলো চেন্নাই মেট্রো নীল লাইনের উইমকোনগর মেট্রো স্টেশন৷
২০১১ খ্রিস্টাব্দে ভারতের জনগণনা অনুসারে কাতিবক্কমের জনসংখ্যা ছিলো ৩৬,৬১৭ জন, যেখানে প্রতি হাজার পুরুষে নারী সংখ্যা ৯৮৩ জন, যা রাষ্ট্রের জাতীয় গড় ৯২৯-এর তুলনায় অধিক৷ মোট জনসংখ্যার ১১.৭৫ শতাংশ তথা ৪,৩০১ ছয় বছর অনূর্ধ্ব শিশু, যার মধ্যে ২,১৯৪ জন শিশুপুত্র ও ২,১০৭ জন শিশুকন্যা৷ তফসিলি জাতি ও তফসিলি উপজাতির শতকরা হার যথাক্রমে ১৫.৬২ শতাংশ ও ০.৩৭ শতাংশ৷ গড় সাক্ষরতার হার ৭৪.৫ শতাংশ, যেখানে সাক্ষরতার জাতীয় গড় ৭২.৯৯ শতাংশ৷ শহরে মোট পরিবার সংখ্যা ৯,৩৫৪ টি৷ মোট শ্রমজীবীর সংখ্যা ১৩,২৭৩ জন, যার মধ্যে কৃষক ১৭ জন, মূল কৃষিজীবী ৪৯ জন গৃহস্থলী সংক্রান্ত শ্রমজীবী ২০১ জন, অন্যান্য শ্রমজীবী ১০,৬১৩ জন। মোট প্রান্তিক শ্রমজীবী সংখ্যা ২,৩৯৩ জন, যার মধ্যে প্রান্তিক কৃষক ৪ জন, প্রান্তিক কৃষিজীবী ২০ জন, প্রান্তিক গৃহস্থলী সংক্রান্ত শ্রমজীবী ৮০ জন, অন্যান্য প্রান্তিক শ্রমজীবী ২,২৮৯ জন।
দয়া মাতা

দয়া মাতা (৩১ জানুয়ারি ১৯১৪৩০ নভেম্বর ২০১০) ছিলেন ক্যালিফোর্নিয়ার লস অ্যাঞ্জেলেসের ভারতীয় যোগদা সতসঙ্গ সোসাইটি শাখার সভাপতি ও সঙ্ঘমাতা। ভারতীয় যোগদা সতসঙ্গ সোসাইটি হল পরমহংস যোগানন্দের শিক্ষা ও আত্ম-উপলব্ধি প্রচার করার জন্য একমাত্র সংস্থা। তিনি এই সংস্থায় ৫৫ বছরেরও বেশি সময় কাজ করেছিলেন। তার প্রকৃত নাম ছিল র‍্যাচেল ফ্যে রাইট।
দয়া মাতা ইউটাহ'র সল্টলেক সিটিতে ল্যাটার-ডে সেন্টসের (এলডিএস চার্চ) চার্চ অফ জেসাস ক্রাইস্টের সাথে যুক্ত একটি পরিবারে জন্মগ্রহণ করেছিলেন। তাঁর পূর্বপুরুষরা ছিলেন সল্টলেক উপত্যকার মূল মরমন পথিকৃৎদের মধ্যে অন্যতম। তাঁর দাদা আব্রাহাম রেইস্টার রাইট ছিলেন এলডিএস চার্চের সল্টলেক ভজনালয়ের স্থপতি। তিনি ইউটাহ পর্যটন কার্যালয় কর্তৃক "বিখ্যাত ইউটাহ্‌ন" হিসাবে তালিকাভুক্ত হয়েছেন।
দয়া মাতা ১৯৩১ সালে ১৭ বছর বয়সে নিখুঁত ও নিঃশর্ত প্রেমের খোঁজ করার জন্য যোগানন্দের সাথে প্রথম দেখা করেছিলেন। তিনি এটি প্রেমাবতার যোগানন্দের মধ্যে খুঁজে পেয়েছিলেন এবং সে বছর যোগানন্দের আশ্রমে যোগ দিয়েছিলেন। কালক্রমে তিনি যোগানন্দের সাথে তাঁর সন্ন্যাসী ব্রত গ্রহণ করেছিলেন এবং দয়া মাতা নামে ভূষিত হয়েছিলেন।
দয়া মাতা তিনটি গ্রন্থখণ্ড রচনা করেছেন-
অনিতা বার্বি

অনিতা পি. বার্বি একজন আমেরিকান মনোবিজ্ঞানী এবং সমাজকর্মী। তিনি লুইসভিল বিশ্ববিদ্যালয়ের কেন্ট স্কুল অফ সোশ্যাল ওয়ার্কের অধ্যাপিকা ও বিশিষ্ট পণ্ডিত।
অনিতা বার্বি ১৯৮২ সালে অ্যাগনেস স্কট কলেজ থেকে ইংরেজি এবং মনোবিজ্ঞানে বি.এ. সম্পন্ন করে জর্জিয়া বিশ্ববিদ্যালয়ে ভর্তি হয়েছিলেন, সেখানে তিনি ১৯৮৫ ও ১৯৮৮ সালে যথাক্রমে এমএ এবং পিএইচডি অর্জন করেছিলেন। তাঁর পিএইচডি সন্দর্ভটির (থিসিস) শিরোনাম ছিল "ঘনিষ্ঠ সম্পর্কের আনন্দভোগ প্রক্রিয়াতে ইতিবাচক এবং নেতিবাচক মেজাজের প্রভাব" যা ইন্টারন্যাশনাল অ্যাসোসিয়েশন ফর রিলেশনশিপ রিসার্চ (আইএআরআর) থেকে গবেষণামূলক পুরস্কার পেয়েছে। তিনি ২০০১ সালে কেন্ট স্কুল অফ সোশ্যাল ওয়ার্ক থেকে সমাজকর্মে স্নাতকোত্তর ডিগ্রি অর্জন করেছিলেন।
মূলত সামাজিক মনোবিজ্ঞানের প্রশিক্ষণপ্রাপ্ত অনিতা বার্বি ১৯৯৩ সালে কেন্ট স্কুল অফ সোশাল ওয়ার্কে কাজ শুরু করেছিলেন। সেখানে তাঁর প্রথম গবেষণাটি ছিল শিশু কল্যাণ মূল্যায়নের সাথে সম্পর্কিত, তবে ১৯৯৬ সাল থেকে তিনি বেশিরভাগ ক্ষেত্রে পারিবারিক সহিংসতা এবং অন্যান্য ঝুঁকিপূর্ণ আচরণ নিয়ে গবেষণা করে চলছেন। 
অনিতা বার্বি আইএআরআরের সভাপতি এবং সোসাইটি ফর দ্য সোস্যাল সাইকোলজিকাল স্টাডি অফ সোশ্যাল ইস্যুসের ফেলো নির্বাচিত হয়েছিলেন। ২০১৬ সালে তিনি আমেরিকান একাডেমি অফ সোশ্যাল ওয়ার্ক অ্যান্ড সোশ্যাল ওয়েলফেয়ারের ফেলো হিসাবে অন্তর্ভুক্ত হয়েছিলেন। তিনি ন্যাশনাল স্টাফ ডেভলপমেন্ট অ্যান্ড ট্রেনিং অ্যাসোসিয়েশনের কার্যনির্বাহী কাউন্সিলের সদস্য হয়েছিলেন, ২০০৭ সালে তিনি ওই প্রতিষ্ঠানের আজীবন সম্মাননা এবং ২০১৪ সালে ওই রাষ্ট্রপতির কাছ থেকে পরিষেবা পুরস্কার পেয়েছিলেন।
অ্যাশলি বাইডেন

অ্যাশলি ব্লেজার বাইডেন (জন্ম ৮ ই জুন, ১৯৮১) হলেন একজন আমেরিকান সমাজকর্মী, কর্মী, সমাজসেবী এবং ফ্যাশন ডিজাইনার। তিনি মার্কিন রাষ্ট্রপতি জো বাইডেন এবং ফার্স্ট লেডি জিল বাইডেনের কন্যা। তিনি ২০১৪ থেকে ২০১৯ পর্যন্ত ডেলাওয়্যার সেন্টার ফর জাস্টিসের নির্বাহী পরিচালক হিসাবে দায়িত্ব পালন করেছিলেন। এই কেন্দ্রে প্রশাসনিক ভূমিকা পালনের পূর্বে তিনি শিশু, তরুণ ও তাদের পরিবাররের জন্য ডেলাওয়্যার পরিষেবা বিভাগে কাজ করেছিলেন।
অ্যাশলি বাইডেন ১৯৮৮ সালের ৮ই জুন ডেলাওয়্যার উইলমিংটনে জন্মগ্রহণ করেছিলেন। তার পিতা জো বাইডেন আমেরিকার রাষ্ট্রপতি এবং প্রাক্তন সহ-রাষ্ট্রপতি। তার মা জিল বাইডেন পেশায় একজন শিক্ষিকা। তিনি হান্টার বাইডেন, প্রয়াত বিউ বাইডেন এবং প্রয়াত নাওমি বাইডেনের সৎবোন, তারা তিনজন জো বাইডেনের প্রথম স্ত্রী নিলিয়া হান্টারের কন্যা। বাইডেন অ্যাডওয়ার্ড ফ্রান্সিস ব্লুইটের ত্রৈপুরুষিক নাতনি। তিনি তার বাবার দিক থেকে ইংরেজ, ফরাসি ও আইরিশ বংশোদ্ভূত এবং মায়ের দিক থেকে ইংরেজ, স্কটিশ এবং সিসিলীয় বংশোদ্ভূত।
তিনি চিকিৎসক হাওয়ার্ড কেরিনের সাথে বিবাহবন্ধনে আবদ্ধ হয়েছেন।
অ্যাশলি বাইডেন কলেজের পড়াশোনা শেষ করার পরে সামাজিক কাজে কর্মজীবন শুরু করার আগে কয়েক মাস যাবৎ উইলমিংটনের একটি পিৎজার দোকানে পরিচারিকা হিসাবে কাজ করেছিলেন। তিনি ফিলাডেলফিয়ার কেনসিংটনে চলে গিয়েছিলেন এবং "নর্থ-ওয়েস্টার্ন হিউম্যান সার্ভিসেস চিল্ড্রেন্স রিচ ক্লিনিকে" সহায়ক বিশেষজ্ঞ হিসাবে কাজ শুরু করেছেন।
২০১০ সালে তিনি পেনসিলভেনিয়া বিশ্ববিদ্যালয়ের স্কুল অফ সোস্যাল পলিসি অ্যান্ড প্র্যাকটিস থেকে সমাজকর্মে স্নাতক ডিগ্রি অর্জন করেছিলেন। জন বার্সা স্নাতকদের মধ্যে তিনি জন হোপ ফ্র্যাঙ্কলিন আমেরিকান বর্ণবাদ বিরোধী লড়াইয়ে পুরস্কারপ্রাপ্ত বারো জন স্নাতকধারীদের মধ্যে একজন।
আহমদ জামির

ভাইস-অ্যাডমিরাল আহমেদ জমির (; এপ্রিল ১৯৩০ - ৯ সেপ্টেম্বর ১৯৮৫), ছিলেন পাকিস্তান নৌবাহিনীর তিন তারকা র‍্যাঙ্কের অ্যাডমিরাল। ১৯৮৫ সালে মৃত্যুর আগে তিনি করাচি শিপইয়ার্ড অ্যান্ড ইঞ্জিনিয়ারিংয়ের ১৯৮৩ সাল থেকে ১৯৮৫ সাল পর্যন্ত ব্যবস্থাপনা পরিচালকের দায়িত্ব পালন করছিলেন।
সেটসোটো স্টেডিয়াম

সেটসোটো স্টেডিয়াম () লেসোথোর রাজধানী মাসেরুর কেন্দ্রে রন্টসালায় অবস্থিত দেশটির জাতীয় স্টেডিয়াম। এটি দেশেটির একমাত্র স্টেডিয়াম। এটি একটি বহুমুখী ব্যবহারের স্টেডিয়াম, সাম্প্রতিক সময়ে স্টেডিয়ামটি মল্লক্রীড়া ও ফুটবল খেলা আয়োজনের জন্য সবচেয়ে বেশি ব্যবহার হয়। ২০,০০০ দর্শক ধারণ ক্ষমতা সম্পন্ন স্টেডিয়ামটি লেসোথো জাতীয় ফুটবল দলের স্বাগতিক মাঠ। ২০১০-২০১১ সালে স্টেডিয়ামটির সংস্কার করে আয়তনে বাড়ানো হয়। নিয়মিত ফুটবল খেলার পাশাপাশি স্টেডিয়ামটি ২০১৭ সালে একটি বিয়ের অনুষ্ঠান আয়োজনের ভেন্যু হওয়ার জন্য উল্লেখযোগ্য।
সেটসোটো স্টেডিয়াম ১৯৮০-এর দশকে দক্ষিণ কোরিয়ার আর্থিক সহযোগিতায় নির্মাণ করা হয়েছিল। নির্মাণের পর বেশ কয়েকবার সংস্কার, পরিবর্তন ও পরিবর্ধিত হয়েছে। স্টেডিয়ামটি 'জাতীয় স্টেডিয়াম' নামে পরিচিত ছিল। ২০০২ সালের স্থাপনাটির নাম পরিবর্তন করে 'সেটসোটো' রাখা হয়। ২০০৭ সালে ৫.৬ মিলিয়ন মালোটি ব্যয়ে ফুটবল মাঠে কৃত্রিম ঘাস স্থাপন করা হয়। নির্মাণের সময় পশ্চিম দিকের গ্যালারী প্রথমে বানানো হয়েছিল, যা বর্তমানে ছাউনি দিয়ে আচ্ছাদিত। ২০১০-২০১১ সালে ঠিকাদার প্রতিষ্ঠান ইসিবোনেলো স্টেডিয়ামের সর্বশেষ সংস্কার করে, এসময় উত্তর-দক্ষিণ দিকের গ্যালারী নির্মাণ করা হয়। কৃত্রিম ঘাসের ফুটবল মাঠের চারদিকে অ্যাথলেটিক্স ট্র্যাক রয়েছে। এটি লেসোথোর একমাত্র স্টেডিয়াম সেখানে প্রত্যেক দর্শকের বসার আসন আছে।
সেটসোটো স্টেডিয়ামে প্রধানত লেসোথোর জাতীয় ফুটবল দল ও লেসোথো প্রিমিয়ার লিগের ফুটবল খেলার আয়োজন থাকে। মল্লক্রীড়া ও নিয়মিত ফুটবল খেলা আয়োজনের বাইরে ২০১৭ সালের আগস্টে এই স্টেডিয়ামে লেসোথো'র প্রাক্তন প্রধানমন্ত্রী টম থাবানে ও মেসিয়া থাবানের বিয়ের অনুষ্ঠান হয়েছিল।
ইসলামপুর থানা

ইসলামপুর থানা বাংলাদেশের জামালপুর জেলার অন্তর্গত ইসলামপুর উপজেলার একটি থানা।
১৯১৪ সালে ইসলামপুর থানা প্রতিষ্ঠিত হয়।
ইসলামপুর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম ইসলামপুর থানার আওতাধীন।
চান্দ্রেয়ী ঘোষ

চান্দ্রেয়ী ঘোষ () (কখনও বানান চন্দ্রি ঘোষ বা চন্দ্রী ঘোষ) একজন ভারতীয় অভিনেত্রী, যিনি এখন বাংলা টিভি ও চলচ্চিত্র জগতে কাজ করছেন।
ঘোষ তার চলচ্চিত্রের সূচনা করেছিলেন শেখর দাসের "মেহুলবনীর সেরেঙ্গ", "২০০৫ সালে তিস্তা", ২০০৬ সালে "মানুষ ভূত" ও "দোসর" এবং ২০০৭ "সালে কালের" মাধ্যমে। "২০০৮/০৯ সালে তিনি সামার" সাথে তার পরিচালনা মূলক উদ্যোগের শুরুর কথা ঘোষণা করেন। সমকামিতা নিয়ে বসবাস করা এই চলচ্চিত্রটি তার নিজের কাহিনী অবলম্বনে নির্মিত হয়েছে এবং সংগীতায়োজন করবেন অভিনেতা পরমব্রত চট্টোপাধ্যায়। তিনি বলেন, "আমি দীর্ঘদিন ধরে দিকনির্দেশে যাওয়ার নিজেকে মানসিকভাবে প্রস্তুত করেছিলাম," এবং "এই স্বাধীন প্রকল্পটি নিয়ে এগিয়ে যাওয়ার আমার এখন আত্মবিশ্বাস রয়েছে"। তিনি বেশ কয়েকটি টেলিভিশন চরিত্রে অভিনয় করেছেন, যেমন রাত ভোর বৃষ্টি , উত্তরণ এবং মোহনা। এরপর তাকে তসলিমা নাসরিনের কাজের উপর ভিত্তি করে "দুঃসাহ বাস" নামে একটি মেগাসিরিয়ালে দেখা যাবে এবং তিন বোনের জীবন নিয়ে কাজ করবেন। জি বাংলায় প্রচারিত সিরিয়াল "লাবণ্যের সংসার" এর তিনি কমেডিতে সফল ভাবে অভিনয়ে কাজ করেছেন। তিনি বর্তমানে বেশ কয়েকটি সিরিয়াল নিয়ে সক্রিয় আছেন, তার মধ্যে অন্যতম হলো "বেহুলা" এর প্রধান এক হিন্দু দেবী হিসেবে মনসা, এখানে আকাশ নীল, সিঁদুরখেলা, কিরণমালা, দেবীপক্ষ এবং বধূ কোন আলো লাগল চোখে ছয়টি মুক্ত-টু-এয়ার চ্যানেল প্রচার স্টার জলসায় প্রচারিত।
পাশ্চাত্য দর্শনের ইতিহাস

পশ্চিমা বিশ্বের দার্শনিক চিন্তাভাবনা এবং কাজকে পশ্চিমা দর্শন বলা হয়ে থাকে। ঐতিহাসিকভাবে, এই শব্দটি পশ্চিমা সংস্কৃতির দার্শনিক চিন্তাকে বোঝায়, প্রাক-সক্রেটিসের প্রাচীন গ্রিক দর্শন দিয়ে যার যাত্রা শুরু হয়েছিল। দর্শন শব্দটিই প্রাচীন গ্রিক থেকেই উদ্ভূত হয়েছিল ""philosophía"" (φιλοσοφία), মানে "জ্ঞানের ভালবাসা" (φιλεῖν "phileîn", "ভালবাসা" and σοφία "sophía", "জ্ঞান").
মূল নিবন্ধ: প্রাচীন গ্রিক দর্শন
প্রাচীন পাশ্চাত্য দর্শনের ক্ষেত্র আধুনিক দর্শনের শাখা অন্তর্ভুক্ত ছিল তবে এটিতে আরও অনেকগুলো বিষয় অন্তর্ভুক্ত ছিল যেমন গণিত এবং প্রাকৃতিক বিজ্ঞান যেমন পদার্থবিজ্ঞান, জ্যোতির্বিজ্ঞান এবং জীববিজ্ঞান (উদাহরণস্বরূপ, এরিস্টটল এই সমস্ত বিষয়ে লিখেছিলেন)।
মূল নিবন্ধ: প্রাক-সক্রেতীয় দর্শনপ্রাক-সকরাটিক দার্শনিকগণ বিশ্বতত্ত্ব/সৃষ্টিতত্ত্ব বিষয়ে আগ্রহী ছিলেন; মহাবিশ্বের প্রকৃতি এবং উৎস তারা সন্ধান করে, পৌরাণিক উত্তরগুলি প্রত্যাখ্যান করে। তারা মূলত পৃথিবীর "মূল" নিয়ে আগ্রহী ছিলেন। প্রথম স্বীকৃত দার্শনিক, থ্যালস অফ মিলিটাস (জন্ম 6২২ খ্রিস্টপূর্বাব্দ ইওনিয়ায়) জলকে "মূল" হিসাবে চিহ্নিত করেছিলেন ("সমস্তই জল" বলে দাবি করেছিলেন)। এই উপসংহারটি আবিষ্কার করার জন্য তাঁর পর্যবেক্ষণ এবং যুক্তির ব্যবহারই তাঁকে প্রথম দার্শনিক হিসাবে স্থান দিয়েছে। থ্যালসের শিক্ষার্থী অ্যানাক্সিম্যান্ডার দাবি করেছিলেন যে "মূল"/আর্চটি "অপিওরান", "অসীম"। থ্যালস এবং অ্যানাক্সিম্যান্ডারের উভয়ের অনুসরণ করে, মিলিটাসের অ্যানাক্সিমিনেস দাবি করেছে যে বায়ু সবচেয়ে উপযুক্ত প্রার্থী।
অ্যাঙ্গোরা বিড়াল

অ্যাঙ্গোরা বিড়াল , 'আঙ্কারা বিড়াল' ) গৃহপালিত বিড়ালের একটি জাত। অ্যাঙ্গোরা বিড়াল অন্যতম প্রাচীনতম এবং প্রাকৃতিক প্রজাতি। মধ্য তুরস্কের আঙ্কারা অঞ্চলে প্রাণীটি প্রথম জন্মেছিল। ১৭ শতকের প্রথম দিকে এদের নথিভুক্ত করা হয়।
স্পেস এক্স ক্রু-১

স্পেসএক্স ক্রু -১ (এটি ইউএসসিভি-১ বা কেবল ক্রু -১ নামে পরিচিত) ক্রু ড্রাগন মহাকাশযানের প্রথম প্রয়োগগত ক্রু উড়ান। এটি ২০১০ সালের এপ্রিল মাসে এসটিএস-১৩১ এর পরে মার্কিন যুক্তরাষ্ট্রের প্রথম রাত্রিকালীন ক্রু উৎক্ষেপণ। ক্রু ড্রাগন মহাকাশযানটির "রেসিলিয়েন্স" ২০২০ সালের ১৬ নভেম্বর ০০:২৭:১৭ ইউটিসি সময়ে কেনেডি স্পেস সেন্টারের এলসি-৩৯এ থেকে ফ্যালকন ৯-এ অভিযান ৬৪ ক্রুদের সমস্ত সদস্য হিসাবে জ্যাক্সার নভোচারী সোইচি নোগুচির পাশাপাশি নাসার নভোচারী মাইকেল হপকিন্স, ভিক্টর গ্লোভার ও শ্যানন ওয়াকাকে বহন করে। অভিযানটি ক্রু ড্রাগনের সামগ্রিক ক্রুদের দ্বিতীয় কক্ষীয় উড়ান ছিল।
ক্রু-১ আন্তর্জাতিক মহাকাশ স্টেশনে প্রথম প্রয়োগগত বাণিজ্যিক ক্রু কার্যক্রম অভিযান। মূলত "ইউএসসিভি-১"-এর উৎক্ষেপণ তারিখটি ২০১২ সালে নাসা কর্তৃক মনোনীত ২০১৬ সালের নভেম্বর মাসের মূল তারিখ থেকে বেশ কয়েকবার বিলম্বিত হয়। অভিযানটি ২০২১ সালের ২৮ শে এপ্রিল পৃথিবীতে প্রত্যাবর্তন করবে বলে আশা হয়, তবে আবহাওয়ার কারণে ২০২১ সালের ২ই মে পৃথিবীতে প্রত্যাবর্তন করে। ভবিষ্যতের অভিযানে আবার ব্যবহার করার জন্য ক্যাপসুলটি ০৬:৫৬:৩৩ ইউটিসি-তে সমুদ্রে অবতরণ করে। এটি ১৯৬৮ সালে অ্যাপোলো ৮ এর পরে নাসার নভোচারীদের জন্য প্রথম রাতের সময়ের স্প্ল্যাশডাউন বা সমুদ্রে অবতরণ ঘটনা ছিল। ক্রু-১ ২০২১ সালের ৭ ফেব্রুয়ারি একটি মার্কিন ক্রু যান দ্বারা দীর্ঘতম মহাকাশ উড়ানের রেকর্ডটি ভেঙে দেয়, যা ১৯৭৪ সালের ৮ ফেব্রুয়ারি স্কাইল্যাব (স্কাইলাব-৪) মহাকাশ স্টেশনে চূড়ান্ত উড়ানে একটি অ্যাপোলো ক্যাপসুল দ্বারা নির্ধারিত ৮৪ দিনের রেকর্ডকে ছাড়িয়ে যায়।
নিস্পন্দ বিন্দু

নিস্পন্দ বিন্দু হলো কোনো স্থির তরঙ্গ বরাবর একটি বিন্দু যেখানে তরঙ্গের বিস্তার সর্বনিম্ন থাকে। উদাহরণস্বরূপ, একটি স্পন্দনরত গিটারের তারের শেষ অংশ হলো নিস্পন্দ বিন্দু। ফ্রেটের মাধ্যমে শেষ নিস্পন্দ বিন্দুর অবস্থান পরিবর্তন করে গিটার বাদক স্পন্দিত তারের কার্যকর দৈর্ঘ্য পরিবর্তন করে এবং এর মাধ্যমে তান বাজায়। নিস্পন্দ বিন্দুর বিপরীত হলো সুস্পন্দ বিন্দু, এমন বিন্দু যেখানে স্থির তরঙ্গের বিস্তার সর্বোচ্চ হয়। এগুলি নিস্পন্দ বিন্দুর মাঝামাঝি স্থানে অবস্থান করে।
স্থির তরঙ্গ সৃষ্টি হয় যখন একই কম্পাঙ্কের দুটি সাইনোসয়েডাল তরঙ্গ একই স্থানে বিপরীত দিকে চলে এবং একে অপরের সাথে হস্তক্ষেপ করে। তরঙ্গগুলি যখন কোনো সীমানায় প্রতিবিম্বিত হয় যেমন প্রাচীর থেকে শব্দ তরঙ্গের প্রতিধ্বনি বা তড়িৎ চৌম্বকীয় তরঙ্গগুলি একটি প্রেরণ লাইনের শেষপ্রান্ত থেকে প্রতিফলিত হয় এবং বিশেষত যখন তরঙ্গগুলি অনুনাদের সময় একটি অনুরণকের মধ্যে আবদ্ধ থাকে এবং দুই সীমানার মাঝে সামনে পিছনে চলতে থাকে, যেমন একটি অর্গান পাইপ মধ্যে বা গিটারের তারে।
স্থির তরঙ্গে নিস্পন্দ বিন্দুগুলি সমান ব্যবধানের একের পর এক অবস্থান করে যেখানে তরঙ্গের বিস্তার (গতি) শূন্য হয় (উপরের অ্যানিমেশন দেখুন)। এই সময়ে দুটি তরঙ্গ বিপরীত দশায় মিলিত হয় এবং একে অপরকে বাতিল করে দেয়। এগুলি অর্ধ তরঙ্গ দৈর্ঘ্যের (λ/২) পর পর ঘটে। প্রতি জোড়া নিস্পন্দ বিন্দুর মাঝখানের অবস্থানগুলিতে বিস্তার সর্বোচ্চ। এগুলিকে সুস্পন্দ বিন্দু বলা হয়। এই সময়ে দুটি তরঙ্গ একই পর্বের সাথে যুক্ত হয় এবং একে অপরকে শক্তিশালী করে।
কাজী মোহাম্মদ ইদ্রিস

কাজী মোহাম্মদ ইদ্রিস ১১ নভেম্বর ১৯০৬ সালে রংপুরের মুন্সিপাড়ায় জন্মগ্রহণ করেন। তার বাবা কাজী মোহম্মদ সঈদ এবং মা কারুন নেসা বেগম খুকী। তার দশ ভাইবোনের মধ্যে তিনি ছিলেন তৃতীয় সন্তান। তার স্ত্রীর নাম মীর্জা আজীজা খাঁতুন এবং মেয়ে কাজী মিসবাহুন নাহার। 
তিনি তার শিক্ষা জীবন রংপুরের কৈলাস রঞ্জন বিদ্যালয়ে শুরু করেন। ১৯২২ সালে রংপুর জিলা স্কুল থেকে প্রবেশিকা পরীক্ষায় উত্তীর্ণ হন। ১৯২৪ সালে কারমাইকেল কলেজে প্রথম বিভাগে উচ্চ মাধ্যমিক এবং ১৯২৭ সালে বি.এ পরীক্ষায় উত্তীর্ণ হন। পরবর্তীতে কলকাতার রিপন কলেজে আইনশান্ত্র নিয়ে পড়াশোনা করেন,কিন্তু তিনি পরীক্ষায় অংশগ্রহণ করেননি।
পুনর্ব্যবহারযোগ্য উৎক্ষেপণ ব্যবস্থা

পুনর্ব্যবহারযোগ্য উৎক্ষেপণ ব্যবস্থাটি একটি উৎক্ষেপণ ব্যবস্থা, যা উৎক্ষেপণ পর্যায়ের কিছু বা সমস্ত উপাদান পুনরায় ব্যবহারে সক্ষম। আজ অবধি বেশ কয়েকটি সম্পূর্ণভাবে পুনর্ব্যবহারযোগ্য উপ-কক্ষপথীয় ব্যবস্থা ও আংশিক পুনরায় ব্যবহারযোগ্য কক্ষপথীয় ব্যবস্থা উড্ডয়ন করেছে।
স্পেস শাটল (১৯৮১ সালে) হল কক্ষপথে পৌঁছানো প্রথম পুনঃব্যবহারযোগ্য যান, যা ব্যয়বহুল উৎক্ষেপণ ব্যবস্থার তুলনায় উক্ত উৎক্ষেপণে ব্যয় হ্রাস করার লক্ষ্যমাত্রা অর্জন করতে ব্যর্থ হয়।
একবিংশ শতাব্দীতে, বেশ কয়েকটি সক্রিয় প্রবর্তক সহ পুনরায় ব্যবহারযোগ্য উৎক্ষেপণ ব্যবস্থায় বাণিজ্যিক আগ্রহ যথেষ্ট বৃদ্ধি পেয়েছে। স্পেসএক্সের সিইও ইলন মাস্ক বলেন যে কেউ যদি বিমানের মতো রকেটকে কীভাবে পুনরায় ব্যবহার করা যায়, তা যদি বুঝতে পারেন তবে মহাকাশে প্রবেশের ব্যয় একশো ভাগ মতো হ্রাস পাবে। স্পেসএক্সের ফ্যালকন ৯ রকেটে পুনরায় ব্যবহারযোগ্য প্রথম পর্যায় ও ক্যাপসুল (ড্রাগন উড়ানের জন্য) এবং ব্যয়যোগ্য দ্বিতীয় পর্যায়ে রয়েছে। স্পেসশিপ সংস্থা পুনর্ব্যবহারযোগ্য উপ-কক্ষপথীয় স্পেস প্লেনসমূহ উৎক্ষেপণ করেছে এবং উপ-কক্ষপথীয় ব্লু অরিজিন নিউ শাপার্ড রকেটে পুনরুদ্ধারযোগ্য প্রথম পর্যায়ে ও ক্রু ক্যাপসুলসমূহ রয়েছে।